Document ID: 32005R1051

KOMISSION ASETUS (EY) N:o 1051/2005,
annettu 5 päivänä heinäkuuta 2005,
neuvoston asetuksen (EY) N:o 2201/96 soveltamista koskevista yksityiskohtaisista säännöistä jalostamattomien kuivattujen viinirypäleiden ja jalostamattomien kuivattujen viikunoiden varastointijärjestelmän osalta annetun asetuksen (EY) N:o 1622/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) ja erityisesti sen 9 artiklan 8 kohdan,
sekä katsoo seuraavaa:
(1)
Asetuksen (EY) N:o 2201/96 9 artiklassa otetaan käyttöön jalostamattomien kuivattujen viinirypäleiden ja jalostamattomien kuivattujen viikunoiden varastointijärjestelmä kyseisiä tuotteita koskevien markkinointivuosien kahden viimeisen kuukauden ajaksi. Järjestelmään sisältyy varastointielinten hyväksymisjärjestelmä sekä näille myönnettävää varastointitukea ja rahallista korvausta koskeva maksujärjestelmä. Komission asetuksessa (EY) N:o 1622/1999 (2) vahvistetaan edellytykset, jotka varastointielinten on täytettävä tullakseen hyväksytyiksi, erityisesti niiden keinojen osalta, jotka toteutetaan varastoidun tuotteen säilymiseksi moitteettomana.
(2)
Asetuksen (EY) N:o 1622/1999 2 artiklan 2 kohdan toisen alakohdan toisessa luetelmakohdassa vahvistetaan jalostamattomia kuivattuja viikunoita koskevia siirtymätoimenpiteitä markkinointivuoden 2003/2004 loppuun.
(3)
Koska sääolosuhteet ovat olleet epäsuotuisia osan markkinointivuotta 2004/2005, hedelmät eivät ole voineet kehittyä tyydyttävissä olosuhteissa. Sen vuoksi eräät tuottajat ovat keränneet osan hedelmistä hieman vaatimusten mukaista kokoluokkaa pienempinä, mutta hedelmät täyttävät ihmisravinnoksi tarkoitettujen tuotteiden muut laatuvaatimukset. Jotta kyseisiä määriä ei toimitettaisi viikunapastan tuottamiseen, mikä aiheuttaisi huomattavia taloudellisia menetyksiä, on tarpeen jatkaa mainittuja siirtymätoimenpiteitä ja säätää lisävähimmäiskoon sallimisesta markkinointivuonna 2004/2005.
(4)
Asetuksen (EY) N:o 1622/1999 4 artiklassa säädetään varastointielinten hallussa olevien tuotteiden myynnistä tarjouskilpailulla. Jalostamattomien kuivattujen viikunoiden käyttötarkoitukseksi on säädetty erityinen teollisuuskäyttö, joka täsmennetään toimivaltaisen viranomaisen antamassa tarjouskilpailuilmoituksessa. Koska kyseiset markkinat eivät ole herättäneet paljonkaan taloudellista kiinnostusta eikä tarjouskilpailuissa ole esitetty tarjouksia, toimivaltaisille viranomaisille on annettava mahdollisuus laajentaa varastosta poistettavien tuotteiden käyttötarkoituksia lisäämällä niihin tuotteiden käyttäminen suoraan eläinten rehuksi, kompostointiin ja biohajottamiseen.
(5)
On tarpeen määrittää uusien käyttötarkoitusten fyysistä ja asiakirjojen tarkastusta koskevat menettelyt sekä tuotteita varastoon vietäessä että niitä sieltä poistettaessa.
(6)
Tämän vuoksi asetus (EY) N:o 1622/1999 olisi muutettava.
(7)
Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1622/1999 seuraavasti:
1)
Korvataan 2 artiklan 2 kohta seuraavasti:
”2. Tuotteet toimitetaan varastointielimille pinottavissa muovilaatikoissa; ne voidaan kuitenkin toimittaa väliaikaisesti sopivissa astioissa markkinointivuoden 2001/2002 loppuun saakka, kun on kyse jalostamattomista kuivatuista viinirypäleistä, ja markkinointivuoden 2004/2005 loppuun saakka, kun on kyse jalostamattomista kuivatuista viikunoista.
Toimitettujen tuotteiden on täytettävä seuraavat vaatimukset:
-
jalostamattomien kuivattujen viinirypäleiden on oltava asetuksen (EY) N:o 1621/1999 liitteessä vahvistettujen vähimmäislaatuvaatimusten mukaisia,
-
jalostamattomien kuivattujen viikunoiden on oltava komission asetuksen (EY) N:o 1573/1999 (3) liitteessä II vahvistettujen vähimmäislaatuvaatimusten mukaisia ja niiden kokoluokan on oltava vähintään 180 hedelmää/kg markkinointivuoden 2004/2005 loppuun saakka, ja vähintään 150 hedelmää/kg tämän jälkeisinä markkinointivuosina.
2)
Muutetaan 4 artikla seuraavasti:
a)
Korvataan 1 kohdan a alakohta seuraavasti:
”a)
jalostamattomat kuivatut viikunat myydään erityiseen teolliseen tai 3 kohdassa tarkoitettuun käyttötarkoitukseen, joka on mainittava tarjouskilpailuilmoituksessa;”
b)
Lisätään 3 kohta seuraavasti:
”3. Ilmoitettuaan komissiolle syyt, joiden perusteella 2 kohdassa säädetyt käyttötarkoitukset eivät ole olleet mahdollisia, jäsenvaltiot voivat sallia, että varastointielimet osoittavat jalostamattomat kuivatut viikunat seuraaviin käyttötarkoituksiin:
a)
jakeluun eläimille;
b)
kompostointiin ja biohajotettavaksi, ottaen huomioon ympäristönsuojelu ja erityisesti vesien ja maiseman laadun suojelu.”
3)
Muutetaan 10 artikla seuraavasti:
a)
Lisätään 1 kohtaan alakohta seuraavasti:
”Edellä 4 artiklan 3 kohdassa tarkoitettujen käyttötarkoitusten tapauksessa tämän kohdan b ja c alakohdassa säädetyt tarkastukset on tehtävä kaikille kunkin erän osalta markkinointivuoden aikana varastosta poistettujen tuotteiden määrille. Kyseisen tarkastuksen jälkeen varastosta poistetut tuotteet on denaturoitava toimivaltaisten viranomaisten läsnäollessa jäsenvaltion vahvistamin edellytyksin.”
b)
Korvataan 2 kohta seuraavasti:
”2. Toimivaltaisen viranomaisen on peruttava hyväksyntä jos sen myöntämistä koskevat edellytykset eivät enää täyty. Kyseisenä markkinointivuonna ei tällöin makseta varastointitukea eikä rahallista korvausta, ja jo maksetut määrät on palautettava lisättyinä kyseisten määrien maksamisen ja palauttamisen väliseltä ajalta kertyneellä korolla.
Sovellettava korko on Euroopan unionin virallisen lehden C-sarjassa julkaistu Euroopan keskuspankin euroina toteuttamissaan toimissa soveltama korko, joka on voimassa perusteettoman maksun suorittamisajankohtana ja jota korotetaan kolmella prosenttiyksiköllä.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä heinäkuuta 2005.

Labels: 3
17